หุ้นไทยปิดตลาดบวกเล็กน้อยไม่ถึง 1 จุด
แรงขายกลุ่มสื่อสาร กดหุ้นไทยวันนี้บวกเพียง 0.96 จุด แต่ซื้อขายหนาแน่นกว่า 5 หมื่นล้านบาท
3 ม.ค. 2556

แรงขายกลุ่มสื่อสาร กดหุ้นไทยวันนี้บวกเพียง 0.96 จุด แต่ซื้อขายหนาแน่นกว่า 5 หมื่นล้านบาท
วันนี้ดัชนีตลาดหุ้นไทยปิดที่ 1,408.41 จุด เพิ่มขึ้น 0.96 จุด หรือ +0.07% มูลค่าการซื้อขาย 51,182.84 ล้านบาท ดัชนีปรับขึ้นสูงสุดแตะ 1,415.81 จุด และลดลงต่ำสุดที่ระดับ 1,404.99 จุด
หลักทรัพย์ที่มีการซื้อขายสูงสุด 5 อันดับได้แก่
1.ITD ปิดที่ 4.86 บาท เพิ่มขึ้น 0.30 บาท มูลค่าการซื้อขาย 2,184.42 ล ้านบาท
2.BLAND ปิดที่ 1.30 บาท เพิ่มขึ้น 0.06 บาท มูลค่าการซื้อขาย 1,853.71  ล้านบาท
3.PTT ปิดที่ 337.00 บาท ราคาไม่เปลี่ยนแปลง มูลค่าการซื้อขาย 1,682.63  ล้านบาท
4.KBANK ปิดที่ 198.00 บาท เพิ่มขึ้น 2.00 บาท มูลค่าการซื้อขาย 1,505.60 ล้านบาท
5.BBL ปิดที่ 194.00 บาท ลดลง 2.00 บาท มูลค่าการซื้อขาย 1,465.88 ล้านบาท
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน เปิดเผยว่า ดัชนีตลาดหุ้นไทยวันนี้ปรับตัวเพิ่มขึ้นแต่อยู่ในกรอบจำกัด เนื่องจาก วานนี้ดัชนีฯได้ปรับตัวเพิ่มขึ้นมามากแล้ว ซึ่งเม็ดเงินที่เข้ามามีผลกระทบต่อดัชนีฯนั้นมาจากการ Trade เป็นรายกลุ่มของนักลงทุนในประเทศ ในหุ้นกลุ่มธนาคารพาณิชย์ เช่น KBANK และ SCB  รวมถึงหุ้นในกลุ่มสื่อสาร กรณีที่ผู้ตรวจการแผ่นดินมีมติอุทธรณ์ต่อศาลปกครองสุงสุดเรื่องการประมูลคลื่นความถี่ 3G  อีกทั้งการเก็งกำไรในหุ้นกลุ่มรับเหมาก่อสร้างขนาดใหญ่และขนาดเล็ก 
สำหรับดัชนีตลาดหุ้นไทยวันพรุ่งนี้ คาดว่าปรับตัวเพิ่มขึ้นและอาจมีสลับในแดนลบบ้าง เนื่องจากการขายทำกำไรในกองทุนรวมหุ้นระยะยาว (LTF) และกองทุน Trigger Fund ส่วนปัจจัยที่ต้องติดตาม คือ มาตรการปรับเพดานหนี้ของสหรัฐฯที่จะมีการพิจารณาอีกครั้งในช่วงเดือนก.พ. 
ด้านกลยุทธ์การลงทุนแนะนำให้ขายทำกำไรเมื่อดัชนีฯถึงแนวต้านที่ประเมินไว้ โดยแนะนำหุ้น KK,GFPT,STA  ทั้งนี้ประเมินแนวรับที่ 1,398-1,395 จุด และแนวต้านที่ 1,415-1,420 จุด